CELEX: 32022R0092
Language: el
Date: 2022-01-21 00:00:00
Title: Εκτελεστικός κανονισμός (ΕΕ) 2022/92 της Επιτροπής της 21ης Ιανουαρίου 2022 για τη θέσπιση κανόνων εφαρμογής της οδηγίας (ΕΕ) 2019/883 του Ευρωπαϊκού Κοινοβουλίου και του Συμβουλίου όσον αφορά τις μεθόδους περί των δεδομένων παρακολούθησης και τον μορφότυπο υποβολής των αποβλήτων που αλιεύονται παθητικά (Κείμενο που παρουσιάζει ενδιαφέρον για τον ΕΟΧ)

24.1.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 15/16
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2022/92 ΤΗΣ ΕΠΙΤΡΟΠΗΣ
         της 21ης Ιανουαρίου 2022
         για τη θέσπιση κανόνων εφαρμογής της οδηγίας (ΕΕ) 2019/883 του Ευρωπαϊκού Κοινοβουλίου και του Συμβουλίου όσον αφορά τις μεθόδους περί των δεδομένων παρακολούθησης και τον μορφότυπο υποβολής των αποβλήτων που αλιεύονται παθητικά
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία (EE) 2019/883 του Ευρωπαϊκού Κοινοβουλίου και του Συμβουλίου, της 17ης Απριλίου 2019, σχετικά με τις λιμενικές εγκαταστάσεις παραλαβής για την παράδοση αποβλήτων από πλοία, για την τροποποίηση της οδηγίας 2010/65/ΕΕ και την κατάργηση της οδηγίας 2000/59/ΕΚ (1), και ιδίως το άρθρο 8 παράγραφος 7 δεύτερο εδάφιο,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 8 παράγραφος 7 της οδηγίας (ΕΕ) 2019/883, τα κράτη μέλη πρέπει να εξασφαλίζουν τη συλλογή και την υποβολή στην Επιτροπή δεδομένων παρακολούθησης σχετικά με τον όγκο και την ποσότητα των αποβλήτων που αλιεύονται παθητικά.
                  
               
                     (2)
                  
                  
                     Το «Εγχειρίδιο για τις στατιστικές των αποβλήτων» της Eurostat (2) θα πρέπει να τροφοδοτεί υψηλής ποιότητας, εναρμονισμένες και αποτελεσματικές στατιστικές των αποβλήτων σύμφωνα με τον κανονισμό (ΕΚ) αριθ. 2150/2002 του Ευρωπαϊκού Κοινοβουλίου και του Συμβουλίου (3) και με την οδηγία 2008/98/ΕΚ του Ευρωπαϊκού Κοινοβουλίου και του Συμβουλίου (4), επιτρέποντας τη σύγκριση των στοιχείων μεταξύ των κρατών μελών.
                  
               
                     (3)
                  
                  
                     Η οδηγία 2002/59/ΕΚ του Ευρωπαϊκού Κοινοβουλίου και του Συμβουλίου (5) προβλέπει την ηλεκτρονική υποβολή της εκ των προτέρων κοινοποίησης αποβλήτων, η οποία περιλαμβάνει πληροφορίες σχετικά με απόβλητα που αλιεύονται παθητικά· απαιτείται ειδική μεθοδολογία για τη συλλογή πληροφοριών σχετικά με τα απόβλητα που αλιεύονται παθητικά από αλιευτικά πλοία τα οποία υπόκεινται στην οδηγία (ΕΕ) 2019/883 αλλά εξαιρούνται από το πεδίο εφαρμογής της οδηγίας 2002/59/ΕΚ.
                  
               
                     (4)
                  
                  
                     Δεν είναι πάντοτε εφικτό ή οικονομικά αποδοτικό να μετρηθούν τόσο η μάζα όσο και ο όγκος των αποβλήτων που αλιεύονται παθητικά. Ως εκ τούτου, τα κράτη μέλη θα πρέπει να έχουν τη δυνατότητα να εκτιμούν τη μάζα ως συνάρτηση του όγκου ή τον όγκο ως συνάρτηση της μάζας, χρησιμοποιώντας μία εκτίμηση της πυκνότητας των αποβλήτων που αλιεύονται παθητικά η οποία θα είναι κατάλληλη για τις περιστάσεις τους.
                  
               
                     (5)
                  
                  
                     Προκειμένου να διασφαλιστεί η ομοιογένεια, η ποιότητα και η συγκρισιμότητα των δεδομένων που συλλέγονται για την παρακολούθηση του όγκου και της ποσότητας των αποβλήτων τα οποία αλιεύονται παθητικά σε όλα τα κράτη μέλη, οι εκτελεστικές πράξεις που εκδίδονται δυνάμει της οδηγίας (ΕΕ) 2019/883 θα πρέπει να λαμβάνουν τη μορφή εκτελεστικών κανονισμών.
                  
               
                     (6)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την ασφάλεια στη ναυτιλία και την πρόληψη της ρύπανσης της θάλασσας από τα πλοία,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            
               1.   Η μέθοδος για τη συλλογή δεδομένων σχετικά με τον όγκο και τη μάζα των αποβλήτων που αλιεύονται παθητικά από τα κράτη μέλη πρέπει να είναι σύμφωνη με το «Εγχειρίδιο για τις στατιστικές των αποβλήτων» της Eurostat.
            
            
               2.   Για τα αλιευτικά πλοία που εμπίπτουν στο πεδίο εφαρμογής της οδηγίας 2002/59/ΕΚ, η συλλογή δεδομένων για τα απόβλητα που αλιεύονται παθητικά βασίζεται στις πληροφορίες που παρέχονται στην εκ των προτέρων κοινοποίηση αποβλήτων σύμφωνα με το άρθρο 6 της οδηγίας (ΕΕ) 2019/883.
            
            
               3.   Για τα αλιευτικά πλοία που δεν εμπίπτουν στο πεδίο εφαρμογής της οδηγίας 2002/59/ΕΚ, η συλλογή δεδομένων για τα απόβλητα που αλιεύονται παθητικά βασίζεται σε μία από τις ακόλουθες μεθόδους που περιγράφονται στο Εγχειρίδιο για τις στατιστικές των αποβλήτων της Eurostat:
               
                           α)
                        
                        
                           έρευνες·
                        
                     
                           β)
                        
                        
                           διοικητικές ή άλλες πηγές·
                        
                     
                           γ)
                        
                        
                           διαδικασίες στατιστικής εκτίμησης·
                        
                     
                           δ)
                        
                        
                           συνδυασμός των μεθόδων που αναφέρονται στα στοιχεία α), β) και γ).
                        
                     
         
         
            Άρθρο 2
            
               1.   Τα απόβλητα που αλιεύονται παθητικά αναφέρονται σύμφωνα με τα συστατικά που καθορίζονται στον πίνακα 1 του παραρτήματος.
            
            
               2.   Τα απόβλητα που αλιεύονται παθητικά μπορεί να περιλαμβάνουν εγκαταλελειμμένα, απολεσθέντα ή άλλως απορριπτόμενα αλιευτικά εργαλεία, τα οποία μπορούν να αναφέρονται χωριστά από άλλα θαλάσσια απορρίμματα.
            
            
               3.   Τα υποχρεωτικά και προαιρετικά στοιχεία για την αναφορά των αποβλήτων που αλιεύονται παθητικά καθορίζονται στον πίνακα 2 του παραρτήματος.
            
            
               4.   Ο μορφότυπος υποβολής των αποβλήτων που αλιεύονται παθητικά και η μέθοδος άθροισης καθορίζονται στον πίνακα 3 του παραρτήματος.
            
         
         
            Άρθρο 3
            
               1.   Η ποσότητα των αποβλήτων που αλιεύονται παθητικά αναφέρεται σε όγκο και μάζα.
            
            
               2.   Κατά περίπτωση, η μετατροπή του όγκου (V) σε μάζα (m) υπολογίζεται με τον εξής τύπο:
               m = pV,
               όπου p είναι η εκτιμώμενη πυκνότητα του υλικού (kgm-3), m είναι η μάζα (kg) και V είναι ο όγκος (m3).
            
         
         
            Άρθρο 4
            Από την 1η Ιανουαρίου 2022, τα κράτη μέλη υποβάλλουν τα δεδομένα και τις πληροφορίες για τις ετήσιες περιόδους από την 1η Ιανουαρίου έως τις 31 Δεκεμβρίου. Οι αναφορές υποβάλλονται ηλεκτρονικά εντός 12 μηνών από το τέλος του έτους αναφοράς για το οποίο συλλέχθηκαν.
            Τα κράτη μέλη υποβάλλουν τα δεδομένα που συλλέχθηκαν για το έτος 2021 έως τις 30 Ιουνίου 2022, στον μέγιστο δυνατό βαθμό σύμφωνα με το παράρτημα.
         
         
            Άρθρο 5
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 21 Ιανουαρίου 2022.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 151 της 7.6.2019, σ. 116.
         
            (2)  «Manual on waste statistics – A handbook for data collection on waste generation and treatment» («Εγχειρίδιο για τις στατιστικές των αποβλήτων – Εγχειρίδιο για τη συλλογή δεδομένων σχετικά με την παραγωγή και την επεξεργασία αποβλήτων») [έκδοση 2013], Μεθοδολογίες και έγγραφα εργασίας της Eurostat, doi:10.2785/4198.
         
            (3)  Κανονισμός (ΕΚ) αριθ. 2150/2002 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2002, για τις στατιστικές των αποβλήτων (ΕΕ L 332 της 9.12.2002, σ. 1).
         
            (4)  Οδηγία 2008/98/ΕΚ του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, για τα απόβλητα και την κατάργηση ορισμένων οδηγιών (ΕΕ L 312 της 22.11.2008, σ. 3).
         
            (5)  Οδηγία 2002/59/ΕΚ του Ευρωπαϊκού Κοινοβουλίου και του Συμβουλίου, της 27ης Ιουνίου 2002, για τη δημιουργία κοινοτικού συστήματος παρακολούθησης της κυκλοφορίας των πλοίων και ενημέρωσης και την κατάργηση της οδηγίας 93/75/ΕΟΚ του Συμβουλίου (ΕΕ L 208 της 5.8.2002, σ. 10).
      
      
         
            ΠΑΡΑΡΤΗΜΑ
            
               Πίνακας 1
            
            
               Συστατικά των αποβλήτων που αλιεύονται παθητικά
            
            
                        Επίπεδο 1
                     
                     
                        Πλαστικό
                     
                     
                        Μέταλλο
                     
                     
                        Καουτσούκ
                     
                     
                        Ξύλο
                     
                     
                        Υφαντικές ύλες
                     
                     
                        Λοιπά απόβλητα
                     
                  
                        Επίπεδο 2
                     
                     
                        
                                    —
                                 
                                 
                                    Δίχτυα
                                 
                              
                                    —
                                 
                                 
                                    Σημαντήρες
                                 
                              
                                    —
                                 
                                 
                                    Περιέκτες ιχθύων
                                 
                              
                                    —
                                 
                                 
                                    Λεπτά και χοντρά σχοινιά
                                 
                              
                                    —
                                 
                                 
                                    Φιάλες
                                 
                              
                                    —
                                 
                                 
                                    Συσκευασίες
                                 
                              
                                    —
                                 
                                 
                                    Ιμάντες
                                 
                              
                                    —
                                 
                                 
                                    Αφρώδες πλαστικό
                                 
                              
                                    —
                                 
                                 
                                    Μπιτόνια
                                 
                              
                                    —
                                 
                                 
                                    Βαρέλια πετρελαίου
                                 
                              
                                    —
                                 
                                 
                                    Υαλονήματα
                                 
                              
                                    —
                                 
                                 
                                    Σάκοι λιπασμάτων και ζωοτροφών
                                 
                              
                                    —
                                 
                                 
                                    Άλλα μεγάλα αντικείμενα
                                 
                              
                     
                        
                                    —
                                 
                                 
                                    Βαρέλια πετρελαίου
                                 
                              
                                    —
                                 
                                 
                                    Σύρματα
                                 
                              
                                    —
                                 
                                 
                                    Δοχεία βαφής
                                 
                              
                                    —
                                 
                                 
                                    Φίλτρα λαδιού
                                 
                              
                                    —
                                 
                                 
                                    Άλλα αντικείμενα
                                 
                              
                     
                        
                                    —
                                 
                                 
                                    Γάντια
                                 
                              
                                    —
                                 
                                 
                                    Ελαστικά και ιμάντες
                                 
                              
                                    —
                                 
                                 
                                    Μπότες
                                 
                              
                                    —
                                 
                                 
                                    Άλλα αντικείμενα
                                 
                              
                     
                        
                                    —
                                 
                                 
                                    Κιούρτοι
                                 
                              
                                    —
                                 
                                 
                                    Κιβώτια
                                 
                              
                                    —
                                 
                                 
                                    Παλέτες
                                 
                              
                                    —
                                 
                                 
                                    Άλλα αντικείμενα
                                 
                              
                     
                        
                                    —
                                 
                                 
                                    Σχοινί
                                 
                              
                                    —
                                 
                                 
                                    Ενδύματα και υποδήματα
                                 
                              
                                    —
                                 
                                 
                                    Άλλα αντικείμενα
                                 
                              
                     
                        
                                    —
                                 
                                 
                                    Γυαλί
                                 
                              
                                    —
                                 
                                 
                                    Ιατρικά απόβλητα
                                 
                              
                                    —
                                 
                                 
                                    Υγειονομικά απόβλητα
                                 
                              
                                    —
                                 
                                 
                                    Άλλα αντικείμενα
                                 
                              
                  
               
            
               Πίνακας 2
            
            
               Υποχρεωτικά και προαιρετικά στοιχεία της υποβολής
            
            
                        Υποχρεωτικό ή προαιρετικό
                     
                     
                        Περιγραφή
                     
                     
                        Αντίστοιχα πεδία του πίνακα 3 που πρέπει να υποβάλλονται
                     
                  
                        Υποχρεωτικό
                     
                     
                        Συνολική μάζα και συνολικός όγκος όλων των αποβλήτων που αλιεύονται παθητικά.
                     
                     
                        Πεδία στις στήλες 1 και 4 της σειράς 1 (με έντονη γραμματοσειρά)
                     
                  
                        Προαιρετικό
                     
                     
                        Μάζα και όγκος των αποβλήτων που αλιεύονται παθητικά, αθροιστικά ανά προέλευση: ALDFG (*1) και λοιπά θαλάσσια απορρίμματα.
                     
                     
                        Όλα τα πεδία της σειράς 1
                     
                  
                        Προαιρετικό
                     
                     
                        Μάζα και όγκος των αποβλήτων που αλιεύονται παθητικά, αθροιστικά ανά είδος υλικού (πλαστικά, μέταλλα, καουτσούκ και λοιπά απόβλητα).
                     
                     
                        Όλα τα πεδία στις στήλες 1 και 4
                     
                  
                        Προαιρετικό
                     
                     
                        Μάζα και όγκος των αποβλήτων που αλιεύονται παθητικά, αθροιστικά ανά προέλευση και είδος υλικού.
                     
                     
                        Όλα τα πεδία του πίνακα 3
                     
                  
               
            
               Πίνακας 3
            
            
               Μορφότυπος υποβολής για απόβλητα που αλιεύονται παθητικά
            
            
                         
                     
                     
                        1
                     
                     
                        2
                     
                     
                        3
                     
                     
                        4
                     
                     
                        5
                     
                     
                        6
                     
                  
                        Συνολική μάζα (τόνοι)
                     
                     
                        ALDFG (*2) (τόνοι)
                     
                     
                        Λοιπά θαλάσσια απορρίμματα (τόνοι)
                     
                     
                        Συνολικός όγκος (m3)
                     
                     
                        ALDFG (*2) (m3)
                     
                     
                        Λοιπά θαλάσσια απορρίμματα (m3)
                     
                  
                        1
                     
                     
                        Σύνολο
                     
                     
                        A1+A2
                     
                     
                        A1 = B1+C1+D1+E1
                     
                     
                        A2 = B2+C2+D2+E2
                     
                     
                        F1+F2
                     
                     
                        F1 = G1+H1+I1+J1
                     
                     
                        F2 = G2+H2+I2+J2
                     
                  
                        2
                     
                     
                        Πλαστικά
                     
                     
                        B1+B2
                     
                     
                        B1
                     
                     
                        B2
                     
                     
                        G1+G2
                     
                     
                        G1
                     
                     
                        G2
                     
                  
                        3
                     
                     
                        Μέταλλα
                     
                     
                        C1+C2
                     
                     
                        C1
                     
                     
                        C2
                     
                     
                        H1+H2
                     
                     
                        H1
                     
                     
                        H2
                     
                  
                        4
                     
                     
                        Καουτσούκ
                     
                     
                        D1+D2
                     
                     
                        D1
                     
                     
                        D2
                     
                     
                        I1+I2
                     
                     
                        I1
                     
                     
                        I2
                     
                  
                        5
                     
                     
                        Ξύλο, υφαντικές ύλες και λοιπά απόβλητα
                     
                     
                        E1+E2
                     
                     
                        E1
                     
                     
                        E2
                     
                     
                        J1+J2
                     
                     
                        J1
                     
                     
                        J2
                     
                  
               (*1)  Εγκαταλελειμμένα, απολεσθέντα ή άλλως απορριπτόμενα αλιευτικά εργαλεία
            
               (*2)  Εγκαταλελειμμένα, απολεσθέντα ή άλλως απορριπτόμενα αλιευτικά εργαλεία